
	                     Bucureşti, 9 decembrie 2013

                     Pl-x 486/2013


AVIZ

asupra

propunerii legislative pentru abrogarea lit. f) a alin.(1) din art.21 al Ordonanţei nr.51/1998 privind îmbunătăţirea sistemului de finanţare a programelor, proiectelor şi acţiunilor culturale
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru abrogarea lit. f) a alin.(1) din art.21 al Ordonanţei nr.51/1998 privind îmbunătăţirea sistemului de finanţare a programelor, proiectelor şi acţiunilor culturale, trimisă cu adresa nr. Pl-x 486 din 11 noiembrie 2013, înregistrată cu nr.4c-11/1308 din 12 noiembrie 2013.

Senatul a respins iniţiativa legislativă, în şedinţa din 6 noiembrie 2013, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat. 
Propunerea legislativă are ca obiect de reglementare abrogarea lit. f) a alin.(1) din art.21 al Ordonanţei nr.51/1998 privind îmbunătăţirea sistemului de finanţare a programelor, proiectelor şi acţiunilor culturale, în sensul eliminării cotei de 3% din încasările realizate de operatorii economici din vânzarea calendarelor sau cărţilor poştale, afişelor, posterelor, imaginilor autocolante ori a tipăriturilor mixte, din categoria veniturilor proprii ale Fondului Cultural Naţional.

Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 9 decembrie 2013.

Membrii Comisiei au examinat propunerea legislativă supusă avizării, expunerea de motive, punctul de vedere al Guvernului României, transmis cu adresa nr.1316 din 25 iulie 2013, conform căruia Guvernul nu susţine adoptarea iniţiativei legislative şi avizul favorabil, cu observaţii şi propuneri, al Consiliului Legislativ, aviz transmis prin adresa cu nr.554 din 17 iunie 2013.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative întrucât prin adoptarea soluţiilor legislative propuse de iniţiatori s-ar reduce şi mai mult cuantumul bugetului Fondului Cultural Naţional, afectând atât funcţionarea sa, cât şi procesul de finanţare a proiectelor culturale.

În raport de obiectul şi conţinutul reglementării, propunerea legislativă face parte din categoria legilor ordinare.

          
             PREŞEDINTE,                          
                                     SECRETAR,

                  BOGDAN LIVIU CIUCĂ 
                      

   CĂTĂLIN THEODOR NICOLESCU

Consilier parlamentar,

Rodica Penescu

